Paul Kenkmann

Paul Kenkmann (23. detsember 1945 Võhmuta vald, Järvamaa – 19. september 2001 Tartu) oli eesti sotsiaalteadlane, uuema sotsioloogia ja sotsioloogia õpetamise rajaja Eestis ning esimene sotsioloogiaprofessor Tartu Ülikoolis. Ta pani alguse esimesele sotsiaalteaduslikule ajakirjale Estonian Social Science Online (ESSO). 

 Haridustee ja ametialane tegevus 
Paul Kenkmann lõpetas aastal 1964 kuldmedaliga Järva-Jaani Keskkooli ja aastal kiitusega 1970 Tartu Riikliku Ülikooli ajaloo osakonna. Esimesest kursusest alates osales Kenkmann Ülo Vooglaiu ümber koondunud Üliõpilaste Teadusliku Ühingu (ÜTÜ) sotsioloogiaringi tegevuses. Neljandal kursusel asus ta individuaalplaani alusel sotsioloogiaaineid õppima. Ta osales edukalt ülikoolisisestel, vabariiklikel ja üleliidulistel ühiskonnateaduslike teadustööde konkurssidel, saades mitmeid auhinnalisi kohti. Õpingute kõrvalt hakkas Kenkmann osalema empiirilistes uurimisprojektides. Novembrist 1969 töötas ta poole kohaga vanemlaborandina kommunistliku kasvatuse uurimise laboris lepinguliste tööde teostajanaTÜ arhiiv, 4-K, S178, 33.. 

1970. aastal astus Paul Kenkmann TRÜ statsionaarsesse aspirantuuri filosoofia erialalTÜ arhiiv, 3-K, S518, 1.. 1971. aastal määrati tema juhendajaks NSVL Teaduste Akadeemia Konkreetsete Sotsioloogiliste Uuringute Instituudi sektorijuhataja professor Vladimir ŠubkinTÜ arhiiv, 3-K, S518, 23., kes oli nõukogude empiirilise sotsioloogia pioneerKon, Igor & Jadov, Vladimir (2000). Soviet and Post-Soviet Sociology. Edgar F. Borgatta & Rhonda J. V. Montgomery (toim.), Encyclopedia of Sociology, 5, lk 29-80. New York: Macmillan Reference.. Kenkmanni dissertatsiooni teemaks olid isiksuse sotsialiseerumise metodoloogilised küsimused. 1972. aasta detsembriks oli Kenkmannil dissertatsiooni teemal kirjutatud kolm artiklit ja valmimas olid veel kaksTÜ arhiiv, 3-K, S518, 29.. Aspirantuuriõpingute ajal algas Paul Kenkmanni tegevus koosseisulise õppejõuna, mistõttu viidi ta juba 1972 statsionaarsest aspirantuurist üle mittestatsionaarsesseTÜ arhiiv, 3-K, S518, 31.. 

Pärast aspirantuuri lõpetamist määrati Kenkmann kommunistliku kasvatuse labori juhatajaksTÜ arhiiv, 11-K, S5953, 41.. 1980. aastal anti talle dotsendi kutseTÜ arhiiv, 11-K, S5953, 228.. Samal aastal formuleeris TRÜ õpetatud nõukogu Kenkmanni doktoriväitekirja teemaks „Nooruse enesemääratluse sotsioloogiline uurimine arenenud sotsialistlikus ühiskonnas“ ning otsustas viia Kenkmanni väitekirja lõpetamiseks üle filosoofia kateedri dotsendi kohalt vanemteaduri kohaleTÜ arhiiv, 11-K, S5953, 97.. Kenkmanni doktoriõpingud vältasid 1981–1983TÜ arhiiv, 11-K, S5953, 133. ning lõppesid doktoritöö kaitsmisega 1986. aastal MoskvasTÜ arhiiv, 11-K, S5953, 213.. Doktoritöö teemaks oli "Роль системы образования в жизненном самоопределении молодежи в условиях развитого социализма: (на материалах Эстонской ССР)". Kokku ilmus 20 väitekirjaga seotud publikatsiooni, neist kolm kollektiivsed monograafiadTÜ arhiiv, 11-K, S5953, 115..

1984. aastal valiti Kenkmann aasta varem viie uurimislabori (haridussotsioloogia, kõrghariduse süvauuringud, hälbekäitumise sotsioloogia, pereuuringud ja tehisintellekt) põhjal moodustatud TRÜ teadusosakonna sotsioloogia osakonna juhatajaksTÜ arhiiv, 11-K, S5953, 134.. 1985. aastal palus ta end vabastada labori juhataja kohalt TRÜ parteisekretäriks valimise tõttu ning avaldas soovi jätkata poole koormusega vanemteaduri kohalTÜ arhiiv, 11-K, S5953, 145-146.. Aastal 1987 valiti ta 0,25 kohaga filosoofiakateedri professoriks.

Kenkmann tõstatas juba 1980. aastate lõpus vajaduse avada sotsioloogide kaadri ettevalmistuse parandamiseks TRÜ sotsioloogia osakonnas statsionaarne õppevorm, kuhu soovitas võtta vastu üliõpilasi kõigist Balti vabariikidestKenkmann, Paul (1988). Professionaalne sotsioloogia: olukord ja perspektiivid. Jaak Uueküla (toim.), Sotsioloogia Eesti NSV-s: sotsioloogilise lähenemisviisi edendamine ENSV-s: (ENSV sotsioloogide üldkoosoleku materjalide alusel): referaatide kogumik. Tallinn: Eesti NSV Teaduste Akadeemia, Ühiskonnateaduste Osakond, Ajaloo Instituut, 12.. Ühiskondlik-poliitilised muutused 1980. aastate lõpus, sotsioloogiaga tegelevate üksuste areng ja Paul Kenkmanni sihipärane tegevus viisidki selleni, et 1989. aasta sügisest alustas tööd Tartu Ülikooli ajalooteaduskonna sotsioloogiakateeder, kuhu võeti vastu esimene lend sotsioloogia üliõpilasi. Kateedri juhatajaks sai 0,5 professori koormusega Paul KenkmannTÜ arhiiv, 11-K, S 5953, 209.. Järgmisest aastast juhatas Kenkmann kateedrit täiskoormusega professorinaTÜ arhiiv, 11-K, S 5953, 278. ja 1992. aastast praktilise sotsioloogia korralise professorinaTÜ arhiiv, 1, S 1371, 310.. 1990. aastate teises pooles oli ta sotsioloogia osakonna empiirilise sotsioloogia õppetooli hoidja.

Sotsioloogiakateederi algusaegadest alates õpetas Kenkmann üliõpilastele sissejuhatust sotsioloogiasse, sotsioloogia metoodikat, sotsioloogia meetodeid ja nüüdissotsioloogiat, hiljem lisandusid ka ülevaade keskastme teooriatest sotsioloogias, sotsioloogia meetodite teooria, nüüdisaja sotsioloogia metodoloogia, empiirilise uurimistöö meetodite erikursused, Eesti sotsioloogia nüüdisprobleemid ning sotsiaalteadusliku uurimistöö koostamise metoodika.

 Tunnustus 
Tunnustamaks Paul Kenkmanni panust Eesti akadeemilise sotsioloogiaõppe algatamisel ja arendamisel kannab Eesti Sotsioloogide Liidu väljaantav sotsioloogia-alase doktoritöö preemia Paul Kenkmanni nime."Professor Paul Kenkmanni nimelise doktoritöö preemia esimene laureaat on Kadri Soo" Eesti Sotsioloogide Liit, 19. november 2024 Preemiat anti esimest korda välja 2024. aasta novembris.Konverents „Eesti sotsioloogia eile ja täna: sotsioloogiaõpe Tartu Ülikoolis 35 ja Eesti Sotsioloogide Liit 25“ Tartu Ülikooli ühiskonnateaduste instituut, 28. november 2024

 Viited 

 Kirjandus 
Kenkmann, Paul; Saarniit, Jüri (1998). Longituuduurimused: kogemusi ja tulemusi. Tartu: Tartu Ülikooli Kirjastus.
Saar, Ellu; Titma, Mikk; Kenkmann, Paul (1994). Estonian Sociology: The Emergence of an Empirical Tradition. Väljaandes: Mike Forrest Keen; Janusz Mucha (toimetajad), Eastern Europe in transformation: the impact on sociology. Westport: Greenwood Press, lk 157–162.
Titma, Mikk; Kenkmann, Paul; Saar, Ellu; Uueküla, Jaak (1990). Ühe põlvkonna elutee. Tallinn: Olion.

Välislingid

Meenutades Paul Kenkmanni
Academia sociologicae 25
Estonian Social Science Online

Kategooria:Eesti sotsioloogid
Kategooria:Tartu Ülikooli professorid
Kategooria:Tartu Ülikooli filosoofiakateedri õppejõud
Kategooria:Tartu Riikliku Ülikooli parteialgorganisatsiooni liikmed
Kategooria:Tartu Ülikooli ajaloo-keeleteaduskonna vilistlased
Kategooria:Vana-Jaani kalmistule maetud
Kategooria:Sündinud 1945
Kategooria:Surnud 2001